**Pakuotės lapelis: informacija vartotojui**

**Echinacea compositum Cosmoplex tabletės**

Homeopatinis vaistinis preparatas

**Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.**

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas.

1. Neišmeskite šio lapelio, nes vėl gali prireikti jį perskaityti.
2. Jeigu norite sužinoti daugiau arba pasitarti, kreipkitės į vaistininką.
3. Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
4. Jeigu per 7 dienas Jūsų savijauta nepagerėjo arba pablogėjo, kreipkitės į gydytoją.

**Apie ką rašoma šiame lapelyje?**

1. Kas yra Echinacea compositum Cosmoplex ir kam jis vartojamas

2. Kas žinotina prieš vartojant Echinacea compositum Cosmoplex

3. Kaip vartoti Echinacea compositum Cosmoplex

4. Galimas šalutinis poveikis

5. Kaip laikyti Echinacea compositum Cosmoplex

6. Pakuotės turinys ir kita informacija

**1. Kas yra Echinacea compositum Cosmoplex ir kam jis vartojamas**

Echinacea compositum Cosmoplex tabletės yra homeopatinis vaistinis preparatas, vartojamas

nosiaryklės gleivinės uždegimo (pvz., rinito, sinusito, tonzilito, faringito arba laringito) pagalbiniam gydymui.

Indikacijos pagrįstos tik homeopatijos principais.

**2. Kas žinotina prieš vartojant Echinacea compositum Cosmoplex**

**Echinacea compositum Cosmoplex vartoti negalima**

Jeigu yra alergija vaistinei ramunei, kitiems astrinių (graižažiedžių) šeimos augalams, nuodingajam žagreniui, bet kuriai kitai veikliajai arba bet kuriai pagalbinei šio vaisto medžiagai (jos išvardytos 6 skyriuje).

#### **Įspėjimai ir atsargumo priemonės**

Pasitarkite su gydytoju arba vaistininku, prieš pradėdami vartoti Echinacea compositum Cosmoplex.

Vaikams ir paaugliams

Echinacea compositum Cosmoplex nerekomenduojama vartoti jaunesniems kaip 12 metų vaikams, nes duomenų nėra.

# Kiti vaistai ir Echinacea compositum Cosmoplex

Sąveika su kitais vaistais nežinoma.

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

### Nėštumas, žindymo laikotarpis ir vaisingumas

Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju arba vaistininku.

# Vairavimas ir mechanizmų valdymas

Echinacea compositum Cosmoplex gebėjimo vairuoti ir valdyti mechanizmus neveikia.

**Echinacea compositum Cosmoplex sudėtyje yra laktozės**

Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

3. Kaip vartoti Echinacea compositum Cosmoplex

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Rekomenduojama dozė

Suaugusiems žmonėms ir vaikams nuo 12 metų: ūminiais atvejais vartoti po 1 tabletę kas 0,5–1 val. (neviršyti 12 tablečių per dieną), lėtiniais atvejais – po 1 tabletę 1–3 kartus per dieną.

Tabletę reikia lėtai ištirpinti burnoje. Tabletę reikia vartoti ne valgio metu.

**Ką daryti pavartojus per didelę Echinacea compositum Cosmoplex dozę?**

Pranešimų apie perdozavimą negauta.

**Pamiršus pavartoti Echinacea compositum Cosmoplex**

Negalima vartoti dvigubos dozės norint kompensuoti praleistą dozę.

**Nustojus vartoti Echinacea compositum Cosmoplex**

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Labai retais atvejais, kelių parų laikotarpiu nuo vaistinio preparato vartojimo pradžios ir (arba) po vartojimo nutraukimo, gali atsirasti virškinimo trakto sutrikimų arba odos reakcijų.

Labai retais atvejais gali atsirasti alerginių odos reakcijų.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73 568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20 131, el. paštu [NepageidaujamaR@vvkt.lt](mailto:NepageidaujamaR@vvkt.lt), taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

5. Kaip laikyti Echinacea compositum Cosmoplex

Šį vaistą laikykite vaikams nepastebimoje ir nepasiekiamoje vietoje.

Šiam vaistui specialių laikymo sąlygų nereikia.

Ant dėžutės ir talpyklės etiketės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

6. Pakuotės turinys ir kita informacija

**Echinacea compositum Cosmoplex sudėtis**

- 1 tabletėje yra veikliųjų medžiagų: Echinacea D2 0,9 mg, Lachesis mutus D10 0,3 mg,

Hepar sulfuris D8 0,3 mg, Phytolacca americana D4 0,3 mg, Thuja occidentalis D4 0,3 mg,

Bryonia D4 0,3 mg, Matricaria recutita D6 0,3 mg, Rhus toxicodendron D4 0,3 mg.

- Pagalbinės medžiagos: laktozė monohidratas, magnio stearatas.

**Echinacea compositum Cosmoplex išvaizda ir kiekis pakuotėje**

Echinacea compositum Cosmoplextabletės yra nuo baltos iki gelsvai baltos spalvos, apvalios, plokščios, su nusklembtomis briaunomis.

Pakuotėje yra 50 tablečių.

**Registruotojas ir gamintojas**

Biologische Heilmittel Heel GmbH

Dr.-Reckeweg-Straße 2-4

76532 Baden-Baden

Vokietija

Tel. +49 7221 501 00

Faksas +49 7221 501 485

El. paštas [info@heel.de](mailto:info@heel.de)

Jeigu apie šį vaistą norite sužinoti daugiau, kreipkitės į vietinį registruotojo atstovą.

|  |
| --- |
| UAB „Farmahelis”  Partizanų g. 198-5  LT-50324 Kaunas |

Tel., faksas + 370 37 452 559

El. paštas info@heel.lt

Šis pakuotės lapelis paskutinį kartą peržiūrėtas 2015-12-31

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje[http://www.vvkt.lt/](http://www.ema.europa.eu).